
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1956 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Ν.Π. 

Δήμου Καβάλας «Δημοτικό Ωδείο Καβάλας . 1 

Τροποποίηση του Οργανισμού Εσωτερικής Υπηρεσίας 

του Δημοτικού Ωδείου Πατρών. 2 

Καθιέρωση Υπερωριακής εργασίας με αμοιβή έξι (6) 
υπαλλήλων της Δ/νσης Τεχνικών Υπηρεσιών της Ν.Α. 
Εύβοιας για το έτος 2006 . 3 


Α ΠΟΦΑΣΕ ΙΣ 

Αριθμ. 14694 (1) 


Έγκριση Οργανισμού Εσωτερικής Υπηρεσίας του Ν.Π. 

Δήμου Καβάλας «Δημοτικό Ωδείο Καβάλας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του ν. 2503/1997 (ΦΕΚ 107/Α/97), «Διοίκηση, 
Οργάνωση, Στελέχωση της Περιφέρειας, ρύθμιση θεμάτων 
για την Τοπική Αυτ/ση και άλλες διατάξεις». 

2) Τις διατάξεις του άρθ. 203 του π.δ. 410/1995 περί Δη¬ 
μοτικών & Κοινοτικών Νομικών Προσώπων. 

3) Τις διατάξεις του άρθρου 12 του ν. 1188/1981 «περί 
κυρώσεως του Κώδικα περί καταστάσεως Προσωπικού 
Οργανισμών Τοπικής Αυτ/σης» όπως τροποποιήθηκε με 
το άρθ.8 παρ.5 του ν. 2307/1995. 

4) Τις διατάξεις του άρθ.30 παρ.2 του ν. 3275/2004 & του 
π.δ. 524/1980. 

5) Την υπ’ αριθμ. 64282/εγκ.57/22.12.2004 εγκύκλιο του Υπ. 
Εσωτ/κών Δ/σιας Δ/σης & Απ/σης. 

6) Τις διατάξεις του ν. 2190/1994 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης», όπως ισχύει με τις τροποποιήσεις του. 

7) Το από 14.3.1938 Β.Δ. (ΦΕΚ 105/Α/19.4.1938) με το οποίο 
εγκρίθηκε η σύσταση του Δημοτικού Ωδείου Καβάλας. 

8) Την υπ’ αριθμ. 768/2005 απόφαση του Δημοτικού Συμ¬ 
βουλίου Καβάλας με την οποία εγκρίθηκε η αριθ.90/2005 
απόφαση του Διοικητικού Συμβουλίου του Ν.Π. με την 
επωνυμία «Δημοτικό Ωδείο Καβάλας» που ψηφίστηκε ο 
Οργανισμός Εσωτερικής Υπηρεσίας του. 

9) Την γνωμοδότηση του Υπηρεσιακού Συμβουλίου του 
άρθ.5 του ν. 1188/1981 όπως αντικαταστάθηκε με το άρθ.8, 


παρ.4 του ν. 2307/1995, που διατυπώθηκε στο αριθ. 21/2005 
(απόφαση 3) πρακτικό του. 

10) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

11) Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Αν. Μακ/νίας Θράκης με την οποία 
μεταβιβάζεται εξουσία υπογραφής «Με εντολή Γενικού 
Γραμματέα» στον Προϊστάμενο Δ/σης Τ.Α. & Διοίκησης», 
αποφασίζουμε: 

Εγκρίνουμε την υπ’ αριθμ. 768/2005 απόφαση του Δη¬ 
μοτικού Συμβουλίου Καβάλας με την οποία εγκρίθηκε η 
υπ’ αριθμ. 90/2005 όμοια του Διοικητικού Συμβουλίου του 
Ν.Π. με την επωνυμία «Δημοτικό Ωδείο Καβάλας» περί 
ψηφίσεως του Οργανισμού Εσωτερικής Υπηρεσίας όπως 
παρακάτω: 

ΟΡΓΑΝΙΣΜΟΣ ΔΗΜΟΤΙΚΟΥ ΩΔΕΙΟΥ ΚΑΒΑΛΑΣ 
Άρθρο Ιο 

Το Δημοτικό Ωδείο Καβάλας συστάθηκε με τις 467/1937 
και 43/1938 αποφάσεις της Διοικούσας Επιτροπής του Δή¬ 
μου Καβάλας, που εγκρίθηκαν με το από 14 Μαρτίου 1938 
Β.Δ. και που δημοσιεύθηκε στο αριθ. 105/19-4-1938 ΦΕΚ 
Τεύχος Α'. 

Ως νομικό πρόσωπο του Δήμου Καβάλας, διέπεται από 
τις σχετικές εκάστοτε ισχύουσες διατάξεις του Κώδικα 
Δήμων και Κοινοτήτων (π.δ. 410/1995). 

Ως μουσικό ίδρυμα διέπεται από τη νομοθεσία περί Ωδεί¬ 
ων και ειδικότερα από το β.δ. 16/1966 όπως τροποποιήθηκε 
από το ν. 299/1976 και κάθε άλλο σχετικό νόμο ή απόφαση 
του Υπουργείου Πολιτισμού όπως ισχύει κάθε φορά. 

Το Δημοτικό Ωδείο Καβάλας, λειτουργεί με κανονισμό 
Διοίκησης και Διαχείρισης, ο οποίος εγκρίθηκε, τροποποι¬ 
ήθηκε και συμπληρώθηκε, με τις αριθ. 37/1961, 18/1967 και 
26/1979, πράξεις του Διοικητικού Συμβουλίου του Δημοτικού 
Ωδείου, που εγκρίθηκαν αντίστοιχα, με τις αριθ. 166/1961, 
65/1968 και 276/1979 πράξεις του Δημοτικού Συμβουλίου 
Καβάλας και οι οποίες εγκρίθηκαν αντίστοιχα με τις υπ’ 
αριθμ. 21972/1961, 6812/1968 και 10733/1979 αποφάσεις της 
Νομαρχίας Καβάλας. 

Με την υπ’ αριθμ. 1499/31.7.1991 απόφαση του Νομάρχη 
Καβάλας που εκδόθηκε κατόπιν των με υπ’ αριθμ. 5/1990 
και υπ’ αριθμ. 353/1991 αποφάσεων του Δ/κού Συμβουλίου 
του Δημοτικού Ωδείου και του Δημοτικού Συμβουλίου Κα¬ 
βάλας αντίστοιχα και μετά από σύμφωνη γνωμοδότηση του 
Υπηρεσιακού Συμβουλίου ΟΤΑ Ν. Καβάλας (ΦΕΚ 708/5.9.1991 

Τεύχος Β') εγκρίθηκε η υπαγωγή του προσωπικού του Δη¬ 
μοτικού Ωδείου Καβάλας στις διατάξεις του πρώτου μέρους 
του ν. 1188/1981. 

Άρθρο 2ο 

Τις υπηρεσίες του Δημοτικού Ωδείου Καβάλας συγκρο¬ 
τούν: 

- Το Αυτοτελές Γραφείο Γραμματείας και Οικονομικής 
Διαχείρισης. 

- Η Διεύθυνση Μουσικής Εκπαίδευσης 

- Η Διεύθυνση Φιλαρμονικής. 

Άρθρο 3ο 

I. Η Δ/νση Μουσικής Εκπαίδευσης αποτελείται από Σχο¬ 
λές και Τμήματα Σχολών, όπως ορίζονται από το άρθρο 9 
του Β.Δ. 16/1966 ως κατωτέρω: 

1. Σχολή Ανωτέρων Θεωρητικών Μαθημάτων και Συν¬ 
θέσεων 

α. Τμήμα Αρμονίας 
β. Τ μήμα Ενοργανώσεως 
γ. Τμήμα Αντιστίξεως και Φυγής 
δ. Τμήμα Ενορχηστρώσεως 
ε. Τμήμα Συνθέσεως 

2. Σχολή Ενόργανου Μουσικής 
α. Τ μήμα Πληκτών Οργάνων 

β. Τ μήμα Εγχόρδων Οργάνων 
γ. Τμήμα Πνευστών Οργάνων 
δ. Τμήμα Κρουστών Οργάνων 

3. Σχολή Μονωδίας 
α. Τμήμα Μονωδίας 

β. Τμήμα Μελοδραματικής 
γ. Τμήμα Εκκλησιαστικής Μουσικής. 

II Η Δ/νση Φιλαρμονικής 
α. Τ μήμα Μπάντας 
β. Τμήμα Χορωδίας. 

Άρθρο 4ο 

Το προσωπικό του Δημοτικού Ωδείου διακρίνεται σε 
Διοικητικό και Εκπαιδευτικό. Οι θέσεις του Διοικητικού 
Προσωπικού κατατάσσονται σε κατηγορίες, κλάδους και 
βαθμούς, σύμφωνα με τις διατάξεις του ν. 1188/1981 και 
του ν. 2190/1994. Οι θέσεις του εκπαιδευτικού προσωπι¬ 
κού κατατάσσονται με σχέση εργασίας Ιδιωτικού Δικαίου 
Αορίστου Χρόνου. 

Άρθρο 5ο 

Η οργανική σύνθεση και κατάταξη των θέσεων του 
προσωπικού του Δημοτικού Ωδείου Καβάλας ορίζεται ως 
εξής: 

Α. ΠΡΟΣΩΠΙΚΟ ΔΗΜΟΣΙΟΥ ΔΙΚΑΙΟΥ 
α) ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κλάδος ΠΕΙ Διοικητικός - Οικονομικός 
Μία (1) θέση με βαθμούς Δ-Α 
Κλάδος ΤΕ 17 Διοικητικός - Λογιστικός 
Μία (1) θέση με βαθμούς Δ-Α 
β) ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ 
Αυτές δημιουργήθηκαν σύμφωνα με τις διατάξεις της ΔΙ- 
ΠΙΔ/Φ.42/24/11440/31.12.1986 κοινής υπουργικής απόφασης 
Προεδρίας της Κυβερνήσεως, Εσωτερικών και Οικονομικών 
που κυρώθηκε με το άρθρο 25 του ν. 1735/1987. Οι θέσεις 
αυτές κενούμενες με οποιοδήποτε τρόπο καταργούνται. 
Κλάδος ΔΕΙ Διοικητικός 
Μία (1) θέση με βαθμούς Δ-Α 
Κλάδος ΥΕ 16 Καθαριστριών 
Μία (1) θέση με βαθμούς Ε-Β 


Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

(άρθρο 30 παρ.2 ν. 3274/04 και του π.δ. 524/1980) 
α) ΘΕΣΕΙΣ ΚΑΛΛΙΤΕΧΝΙΚΟΥ ΕΚΠΑΙΔΕΥΤΙΚΟΥ ΠΡΟΣΩΠΙ¬ 
ΚΟΥ 

Μία (1) θέση Διευθυντή Μουσικής Εκπαίδευσης 
Μία (1) θέση Μουσικού Εκπαιδευτικού Προσωπικού-Καθη- 
γητή εγχόρδων οργάνων 

Μία (1) θέση Μουσικού-Εκπαιδευτικού Προσωπικού-Κα- 
θηγητή πληκτών οργάνων 

Μία (1) θέση Μουσικού-Εκπαιδευτικού Προσωπικού-Κα- 
θηγητή πνευστών οργάνων 

Μία (1) θέση Μουσικού-Εκπαιδευτικού Προσωπικού-Κα- 
θηγητή κρουστών οργάνων 

Μία (1) θέση Μουσικού -Εκπαιδευτικού Προσωπικού-Κα- 
θηγητή Αρμονίας 

Μία (1) θέση Μουσικού-Εκπαιδευτικού Προσωπικού-Κα- 
θηγητή Μονωδίας 

Μία (1) θέση Μουσικού -Εκπαιδευτικού Προσωπικού-Κα- 
θηγητή Εκκλησιαστικής Μουσικής 
β) ΘΕΣΕΙΣ ΠΡΟΣΩΠΙΚΟΥ ΦΙΛΑΡΜΟΝΙΚΗΣ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
(άρθ.30 παρ.2 ν. 3274/04 και του π.δ. 524/1980) 

Μία (1) θέση Διευθυντή Φιλαρμονικής 
Μία (1) θέση Αρχιμουσικού 
Μία (1) θέση Κορυφαίου Μουσικού 
Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 
(άρθρο 18 του ν. 2190/1994). 

Εξήντα (60) θέσεις καλλιτεχνικού προσωπικού διαφόρων 
ειδικοτήτων για την αντιμετώπιση εποχιακών ή άλλων πε¬ 
ριοδικών ή πρόσκαιρων αναγκών των Δ/νσεων της Μουσι¬ 
κής Εκπαίδευσης και της Φιλαρμονικής 

Άρθρο 6ο 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού των υπαλλήλων του Δημοτικού 
Ωδείου ορίζονται: 

• Για το προσωπικό με σχέση δημοσίου δικαίου τα ισχύο- 
ντα με τα προσόντα διορισμού των υπαλλήλων των Δήμων 
του Α'μέρους του ν. 1188/1981 όπως ισχύουν κάθε φορά. 

• Για τον Διευθυντή Μουσικής Εκπαίδευσης. 

Δίπλωμα σύνθεσης ή πιάνου ή οργάνου συμφωνικής ορ¬ 
χήστρας ή κλασικής κιθάρας ή μονωδίας μαζί με πτυχίο 
φυγής και δεκαετής τουλάχιστον διδακτική προϋπηρεσία 
στα αναγνωρισμένα εκπαιδευτήρια από το Υπουργείο 
Πολιτισμού (β.δ. 16/1966), ή δίπλωμα πιάνου ή οργάνου 
συμφωνικής ορχήστρας ή κλασικής κιθάρας ή μονωδίας 
και δεκαετής τουλάχιστον συναφής καλλιτεχνική σταδιο¬ 
δρομία, που αποδεικνύεται με παραστατικά στοιχεία, που 
αφορούν ρεσιτάλ ή σύμπραξη με ορχήστρες ως σολίστ. Ο 
τίτλος σπουδών μπορεί να προέρχεται: ι) από το Κρατικό 
Ωδείο Θεσσαλονίκης ή αναγνωρισμένο Ωδείο ή Μουσική 
Σχολή της ημεδαπής, ιι) από Ανώτατο ΕκπαιδευτικόΊδρυμα 
ή Ανώτερη Σχολή χώρας κράτους μέλους της Ευρωπαϊκής 
Ένωσης, ιιι) από Ανώτατο ΕκπαιδευτικόΊδρυμα ή Ανώτερη 
Σχολή χώρας εκτός Ευρωπάίκής'Ενωσης με αναγνωρισμένη 
ισοτιμία. 

• Για τους καθηγητές Μουσικής Εκπαίδευσης. 

Δίπλωμα ή πτυχίο της ειδικότητας του διδασκομένου 

μαθήματος των οριζομένων από το αρθρ. 15 β.δ. 16/66 
μουσικών εκπαιδευτικών ιδρυμάτων και 5/ετής ευδόκιμος 
σταδιοδρομία ως συνθέτου ή διδασκάλου της σχετικής ειδι- 
κότητος εις ανεγνωρισμένον Ωδείον ή Μουσικήν Σχολήν. 

• Για τον Διευθυντή Φιλαρμονικής. 

Διπλώματα ή πτυχία «ενοργανώσεως πνευστών οργάνων 
και διευθύνσεως μπάντας» αρμονίας ή ωδικής, αντιστίξεως, 
φυγής, χάλκινου ή ξύλινου πνευστού οργάνου, καθηγητού 
σχολικής μουσικής του Υπουργείου Παιδείας και πενταετής 
προϋπηρεσίας αρχιμουσικού ή μουσικού εκτελεστού. 

• Για τον αρχιμουσικό 

Διπλώματα ή πτυχία «ενοργανώσεως πνευστών οργάνων 
και διευθύνσεως μπάντας αρμονίας, ή ωδικής, αντιστίξεως 
και φυγής και τριετής προϋπηρεσίας ως μουσικού εκτε¬ 
λεστού. 

Εν ελλείψει υποψηφίων κεκτημένων, δίπλωμα αντιστίξεως 
και φυγής αρκούν τα λοιπά διπλώματα ή πτυχία. 

• Για τον κορυφαίο μουσικό 

Δίπλωμα ή πτυχίο της ειδικότητας οργάνου ανεγνωρι- 
σμένου ωδείου ημεδαπής ή αλλοδαπής και διετής προϋ¬ 
πηρεσίας της αυτής ειδικότητας. 

Άρθρο 7ο 

Οι αρμοδιότητες και τα αντικείμενα κάθε υπηρεσιακής 
μονάδας καθορίζονται ως εξής: 

• Αυτοτελές Γραφείο Γραμματείας και Οικονομικής Δι¬ 
αχείρισης 

Τ ο γραφείο Γ ραμματείας επιμελείται: α) την τήρηση των 
πρακτικών των συνεδριάσεων του Διοικητικού Συμβουλίου 
και την έγκαιρη υποβολή των αποφάσεων στις προϊστά¬ 
μενες αρχές. Παρακολουθεί την έγκριση των αποφάσεων, 
ενημερώνει τα σχετικά βιβλία και κοινοποιεί τις αποφάσεις 
στους ενδιαφερομένους, β) Παραλαμβάνει την αλληλο¬ 
γραφία, την πρωτοκολλεί και την κατανέμει στις υπηρε¬ 
σίες. Διενεργεί την αλληλογραφία με τρίτους και τηρεί 
το αρχείο, γ) Τηρεί το μητρώο όλου του προσωπικού του 
Ωδείου, τακτικού και έκτακτου, παρακολουθεί την εξέλιξη 
τους, προσμετράει το χρόνο υπηρεσίας τους και κατα¬ 
χωρεί κάθε υπηρεσιακή μεταβολή τους, δ) Τηρεί βιβλίο 
παρουσίας προσωπικού και παρακολουθεί την κανονική 
προσέλευση και αποχώρηση όλων, ε) Δέχεται αιτήσεις και 
προωθεί στο Διοικητικό Συμβούλιο κάθε ζήτημα αρμοδιό¬ 
τητας του. στ) Διενεργεί τις εγγραφές των μαθητών σύμ¬ 
φωνα με τις αποφάσεις του Διοικητικού Συμβουλίου και τις 
σχετικές διατάξεις, ζ) Τηρεί βιβλία φοίτησης των μαθητών, 
παρακολουθεί την ενημέρωση των βιβλιαρίων σπουδών 
και υποβάλλει στο Υπουργείο Πολιτισμού και Επιστημών 
μαθητολόγιο, πίνακες και καταστάσεις σύμφωνα με τους 
σχετικούς νόμους, η) Προ'ΐσταται του βοηθητικού προσω¬ 
πικού. θ)Αναθέτει στο βοηθητικό προσωπικό την ευθύνη 
της εύρυθμης λειτουργίας των αιθουσών διδασκαλίας και 
γενικότερα του κτιρίου, με σκοπό την ασφάλεια των διδα- 
σκομένων και διδασκόντων. 

Το γραφείο Οικονομικής Διαχείρισης επιμελείται: α) Την 
έγκαιρη είσπραξη των εσόδων του Ωδείου από κάθε πηγή, 
β) Τηρεί τα λογιστικά βιβλία και το Ταμείο, ενεργεί τις 
πληρωμές του προσωπικού και κάθε δαπάνη του Ωδείου 
με βάσει τους νόμους και τις αποφάσεις του Διοικητικού 
Συμβουλίου, γ) Καταρτίζει τον προϋπολογισμό και παρακο¬ 
λουθεί την εξέλιξη του και συντάσσει τον οικονομικό απο¬ 
λογισμό. δ) Τηρεί βιβλίο οργάνων, βιβλιοθήκης, πινακοθήκης 
και λοιπού υλικού του Ωδείου μη αναλώσιμου. 

• ΔΙΕΥΘΥΝΣΗ ΜΟΥΣΙΚΗΣ ΕΚΠΑΙΔΕΥΣΗΣ 

Ο Διευθυντής της Μουσικής Εκπαίδευσης διευθύνει και 
εποπτεύει επί όλων των σχολών. 

Ειδικότερα: 

α) Διευθύνει, εποπτεύει και ρυθμίζει τις διάφορες ερ¬ 
γασίες. 

β) Καταρτίζει σε συνεργασία με τους καθηγητές τα προ¬ 
γράμματα διδασκαλίας και διδακτέας ύλης. 

γ) Παρακολουθεί την εργατικότητα και την απόδοση του 


διδακτικού προσωπικού και εφαρμόζει τους Νομούς, τον 
Οργανισμό αυτό, τον Κανονισμό και τις αποφάσεις του 
Δ.Σ. 

δ) Μεριμνά για την τήρηση των όρων διδασκαλίας, ώστε 
η διδασκαλία να γίνεται με τον καλλίτερο τρόπο και να 
βρίσκεται πάντοτε σε υψηλή ποιοτική στάθμη και φροντίζει 
για την βελτίωση των προγραμμάτων. 

ε) Συμμετέχει, όταν κληθεί, στις συνεδριάσεις του Δ.Σ. χω¬ 
ρίς ψήφο και εισηγείται θέματα της αρμοδιότητας του. 

στ) Με την λήξη κάθε σχολικής χρονιάς συντάσσει έκθεση 
για κάθε διδάσκοντα τακτικό ή έκτακτο για την εργατικό¬ 
τητα και την απόδοση του. Η έκθεση αυτή συνυπογράφε¬ 
ται από τον Πρόεδρο του Δ.Σ. και αποτελεί στοιχείο του 
ατομικού φακέλου κάθε διδάσκοντα. 

ζ) Υπογράφει τους τίτλους σπουδών, τα μαθητολόγια και 
κάθε έγγραφο σχετικό με τη διδασκαλία και τη λειτουργία 
των σχολών. 

η) Μεριμνά για την έγκαιρη υποβολή στο Υπουργείο Πο¬ 
λιτισμού των μαθητολογίων και κάθε υποχρεωτική κατά¬ 
σταση ή στοιχείο, που ζητούν οι προϊστάμενες αρχές. 

θ) Ρυθμίζει το χρόνο διάρκειας των εξετάσεων τη συ¬ 
γκρότηση των προβλεπομένων επιτροπών, την έγκαιρη 
ενημέρωση του Υπουργείου Πολιτισμού και γενικά κατευ¬ 
θύνει κάθε μέτρο απαραίτητο για την κανονική και νόμιμη 
διεξαγωγή των εξετάσεων. 

ι) Ρυθμίζει το χρόνο και τρόπο επιδείξεων, συναυλιών και 
άλλων εμφανίσεων μαθητών ,καθηγητών και ορχήστρας 
του Ωδείου σε συνεργασία με το Δ.Σ. 

Επειδή ο Διευθυντής της Μουσικής Εκπαίδευσης είναι επι¬ 
φορτισμένος και με το παραπάνω αναφερόμενο διοικητικό 
έργο οι ώρες διδασκαλίας του είναι μειωμένες. 

• ΔΙΔΑΚΤΙΚΟ ΠΡΟΣΩΠΙΚΟ ΤΟΥ ΔΗΜΟΤΙΚΟΥ 
ΩΔΕΙΟΥ 

ΣΚΟΠΟΙ 

Σαν μέλος του Διδακτικού Προσωπικού, ο δάσκαλος μου¬ 
σικής του ΔΩΚ 

είναι υπεύθυνος για μία υποδειγματική δόμηση και σημα¬ 
ντική βελτίωση της μουσικής εκπαίδευσης στην Ελλάδα. 

Με γνώση της ευθύνης αυτού του λειτουργήματος, 
προσφέρει ο δάσκαλος σαν άμεσο πρότυπο με συνεχή 
προθυμία, τα προσωπικά και καλλιτεχνικά του προσόντα 
στον μαθητή και στους γονείς και ξένους προς το Δ.Ω.Κ., 
ενημερώνοντας τους και βοηθώντας τους να σχηματίσουν 
μία σωστή γνώμη. 

Με τις παιδαγωγικές του ικανότητες και το διδακτικό 
του αισθητήριο προσπαθεί συνεχώς να καλλιεργήσει και 
να στερεώσει τον δημιουργικό πλούτο της παιδικής ψυχής 
και το ταλέντο του μαθητή. Να τον μορφώσει έτσι, ώστε 
να γίνει ένας ικανός και ώριμος άνθρωπος για την τέχνη. 
Πρέπει ο δάσκαλος να εκπαιδεύσει τις δημιουργικές δρα¬ 
στηριότητες του μαθητή, όπως και τον μεθοδικό συλλογι¬ 
σμό στην άσκηση προβλημάτων τεχνικής στο όργανο. 

Ο δάσκαλος πρέπει να αποφύγει μέσα στην τάξη του 
το πνεύμα ανταγωνισμού αντίθετα πρέπει να προωθήσει 
την αμοιβαία συνεργασία των μαθητών και την ομαδική 
δημιουργικότητα. 

Μέσα από την παιδαγωγική του δουλειά, ο δάσκαλος πρέ¬ 
πει να δημιουργήσει και να κρατήσει σε ψηλό επίπεδο το 
ενδιαφέρον του μαθητή για την μουσική του εκπαίδευση. 

ΚΑΤΕΥΘΥΝΤΗΡΙΕΣ ΓΡΑΜΜΕΣ 

Ανάλογα με τις δυνατότητες του, ο δάσκαλος συνεχίζει 
την ενημέρωση του σε μουσικοπαιδαγωγικά θέματα και 
παρακολουθεί επίσης με ενδιαφέρον τα σύγχρονα παιδα¬ 
γωγικά επιτεύγματα. 

Με τακτική άσκηση στο όργανο του ή στον ειδικό τομέα 
του φροντίζει ο δάσκαλος, να κρατάει το επίπεδο του και 

να το βελτιώνει, για να είναι πάντα σε θέση να συμμετέχει 
σαν καλλιτέχνης σε Ρεσιτάλ, συναυλίες και εκδηλώσεις 
γενικά στη μουσική ζωή του τόπου. 

Ο δάσκαλος συμφωνεί να συμμετέχει σε συναυλίες και 
διαλέξεις για παιδαγωγικούς σκοπούς, που οργανώνονται 
από το ΔΩΚ, χωρίς αμοιβή. 

ΕΚΠΑΙΔΕΥΤΙΚΕΣ ΔΡΑΣΤΗΡΙΟΤΗΤΕΣ 

Όλοι οι δάσκαλοι προσφέρουν όλες τις γνώσεις τους 
στην συνεργασία για την διαμόρφωση των προγραμμά¬ 
των σπουδών. 

Όλοι οι δάσκαλοι πρέπει να συμμετέχουν σε όλες τις γε¬ 
νικές και στις ειδικές συνεδριάσεις των τμημάτων του ΔΩΚ 
όπως και σε όλες τις αρμόδιες εξεταστικές επιτροπές. 

Ο δάσκαλος πρέπει μία φορά το χρόνο να παρουσιάσει 
την τάξη του σε μαθητική συναυλία. Επίσης προετοιμάζει 
ο δάσκαλος τα παιδιά για τις μεγάλες Μαθητικές Συναυ¬ 
λίες ( Χριστούγεννα, Πάσχα, τέλος Σχολικής Χρονιάς ) με 
συμμετοχή μαθητών διαφόρων τάξεων που οργανώνονται 
από την Διεύθυνση του Δ.Ω.Κ. 

ΚΑΝΟΝΙΣΜΟΣ ΜΑΘΗΜΑΤΩΝ 

Στο κύριο όργανο, ο κάθε μαθητής έχει το δικαίωμα, να 
έχει 30'-45'μάθημα την εβδομάδα. Το ωράριο αυτό πρέπει 
να τηρείται αυστηρά. Στην περίπτωση που διδάσκεται ο 
μαθητής και μουσική δωματίου θα έχει 45 λεπτά μάθημα 1 
φορά την εβδομάδα στο κύριο όργανο και άλλη μία φορά 
45 λεπτά μουσική δωματίου. 

Για μαθητές που δεν κάνουν μουσική δωματίου, θα είναι 
καλό, να γίνεται μία φορά το μήνα ένα ομαδικό μάθημα. 

Ομαδικά μαθήματα (Θεωρητικών-Σολφέζ-Χορωδίας κ.λ.π.) 
διαρκούν 2 διδακτικές ώρες (90 λεπτά). 

Ο δάσκαλος θα είναι πάντα προετοιμασμένος για το μά¬ 
θημα. Να κρατάει γραπτές σημειώσεις για τον κάθε μαθητή 
και το κάθε μάθημα, σύμφωνα με τα σχετικά έντυπα και 
άλλες οδηγίες της Διεύθυνσης Σπουδών, που παρέχουν, 
συνεχώς μία καθαρή εικόνα για την πορεία και την επιτυχία 
των μαθητών-σπουδαστών. 

Ο δάσκαλος φτάνει στην Γραμματεία 10 λεπτά πριν από 
το μάθημα, υπογράφει το βιβλίο παρουσιών, παίρνει το 
κλειδί για την αίθουσα, το ντοσιέ με το απουσιολόγιο του, 
όπως και τυχόν προσωπικές πληροφορίες από την Γ ραμ¬ 
ματεία. 

Η κάθε αλλαγή στις ώρες μαθημάτων πρέπει να γνωστο¬ 
ποιείται στην Γ ραμματεία του ΔΩΚ. 

Αν λείπει ένας μαθητής από το μάθημα χωρίς δικαιολο¬ 
γία, πρέπει ο δάσκαλος να πάρει την ίδια μέρα τηλέφωνο 
στους γονείς του. Γ ια περισσότερες απουσίες πρέπει να 
ειδοποιείται η Γ ραμματεία του ΔΩΚ. 

Σε τυχόν δυσκολίες σχετικά με την ρύθμιση του ωραρίου, 
ο δάσκαλος να είναι πρόθυμος να βοηθήσει τον μαθητή 
στα πλαίσια των δυνατοτήτων του. Μαθητές που έρχονται 
απροετοίμαστοι στο μάθημα του οργάνου θα πρέπει να 
δουλέψουν με την επίβλεψη του δασκάλου σ’ όλη τη διάρ¬ 
κεια της διδακτικής ώρας. 

ΑΔΕΙΕΣ 

Ο κάθε δάσκαλος έχει το δικαίωμα να ζητάει άδεια για 
μετεκπαιδεύτηκες ή καλλιτεχνικές δραστηριότητες. Το δι¬ 
καίωμα αυτό ανάγεται στο πεδίο της διακριτικής ευχέρειας 
της Δ/νσης. 

ΜΑΤΑΙΩΣΗ ΜΑΘΗΜΑΤΩΝ 

Αν ο δάσκαλος για λόγους ανώτερης βίας ξαφνικά δεν 
μπορεί να κάνει τα μαθήματα του, πρέπει να ενημερώσει 
αμέσως τη γραμματεία του ΔΩΚ και να βοηθήσει στην ει¬ 
δοποίηση των μαθητών. 

Στην περίπτωση ματαίωσης μαθημάτων για λόγους 
υγείας, ή επειδή ο δάσκαλος έχει άδεια από το ΔΩΚ για 
συναυλίες ή παιδαγωγική μετεκπαίδευση ως και 10 μέρες, 


τα μαθήματα πρέπει να αναπληρώνονται από το δάσκαλο 
σε συνεννόηση με τους γονείς. 

Στην περίπτωση ματαίωσης μαθημάτων πάνω από 10 
μέρες, πρέπει ο δάσκαλος να φροντίσει για αντικαταστάτη 
του με σχετική έγκριση της Διεύθυνσης. 

ΓΕΝΙΚΑ 

Ο δάσκαλος είναι υπεύθυνος για την τήρηση του κανο¬ 
νισμού λειτουργίας του κτιρίου εκ μέρους των μαθητών 
του, ο ίδιος δε να δίνει το καλύτερο παράδειγμα στο ση¬ 
μείο αυτό. 

Το κάπνισμα στις αίθουσες διδασκαλίας απαγορεύεται 
ΑΥΣΤΗΡΑ. Αυτό ισχύει για δασκάλους, μαθητές και γονείς. 
Σε τυχόν έλεγχο από την διεύθυνση υγιεινής ή το ΥΠΠΟ, η 
διεύθυνση του ΔΩΚ δεν μπορεί να φέρει ευθύνη. 

• ΤΜΗΜΑΤΑ ΜΟΥΣΙΚΗΣ ΕΚΠΑΙΔΕΥΣΗΣ 

Σε κάθε τμήμα εποπτεύει καθηγητής και είναι υπεύθυνος 
για την ομαλή και αποδοτική λειτουργία του. 

Οι καθηγητές διδάσκουν το μάθημα της ειδικότητας τους 
σε μαθητές οποιαδήποτε στάθμης, οπωσδήποτε όμως σε 
μαθητές της Ανώτερης και σε όσους πτυχιούχους ετοιμά¬ 
ζονται για εξετάσεις διπλώματος. 

Επίσης διδάσκουν το μάθημα της ειδικότητας τους σε 
μαθητές προκαταρκτικής, κατώτερης και μέσης τάξης. 

Η τοποθέτηση των καθηγητών, στις θέσεις γίνονται με 
γνωμάτευση του Διευθυντή της Μουσικής Εκπαίδευσης και 
απόφαση του Δ.Σ. του επικυρώνεται απαραίτητα από το 
Τμήμα Μουσικής του Υπουργείου Πολιτισμού. 

Οι διδάσκοντες καταρτίζουν τα προγράμματα διδασκαλί¬ 
ας σε συνεργασία με το Διευθυντή και διδάσκουν σύμφωνα 
με τους σχετικούς κανονισμούς. 

Οι διδάσκοντες βαθμολογούν τους μαθητές και τηρούν 
το βιβλίο ύλης, συνεργάζονται δε με τους κηδεμόνες των 
μαθητών για κάθε τι σχετικό με την πρόοδο των μαθητών 
τους. 

Οι διδάσκοντες μετέχουν υποχρεωτικά σε σεμινάρια και 
εκδηλώσεις που οργανώνει το Ωδείο. 

• ΔΙΕΥΘΥΝΣΗ ΦΙΛΑΡΜΟΝΙΚΗΣ 

Ο Διευθυντής της Φιλαρμονικής διευθύνει και εποπτεύει 
επί των τμημάτων της μπάντας και της χορωδίας. 

Ειδικότερα: 

α) Διευθύνει, εποπτεύει και ρυθμίζει τις διάφορες εργα¬ 
σίες της Διεύθυνσης του. 

β) Καταρτίζει σε συνεργασία με τους μουσικούς τις ανα¬ 
γκαίες πρόβες. 

γ) Μεριμνά για την ποιοτική αναβάθμιση της μπάντας 
και της χορωδίας. 

δ) Ρυθμίζει το χρόνο, τον τρόπο και τον τόπο εμφανίσεων 
της μπάντας. 

ε) Επιμελείται για την άρτια εμφάνιση της μπάντας τόσο 
από οπτικής όσο και από ηχητικής σκοπιάς. 

στ) Φροντίζει για την ανανέωση του στελεχιακού δυνα¬ 
μικού της μπάντας και της χορωδίας και μάλιστα από το 
φυτώριο της μουσικής εκπαίδευσης του Ωδείου. 

ζ) Συμμετέχει όταν κληθεί στις συνεδριάσεις του Δ.Σ. χω¬ 
ρίς ψήφο και εισηγείται θέματα της αρμοδιότητός του. 

η) Συνεργάζεται με το Διευθυντή της μουσικής εκπαίδευ¬ 
σης για κοινή προβολή του έργου του ΔΩΚ και για κοινές 
εκδηλώσεις. 

• ΤΜΗΜΑΤΑ ΦΙΛΑΡΜΟΝΙΚΗΣ 

Στο τμήμα της μπάντας εποπτεύει ο αρχιμουσικός και 
στο τμήμα της χορωδίας ο κορυφαίος μουσικός. Οι μου¬ 
σικοί που απαρτίζουν την μπάντα, μπορεί να είναι πτυ- 
χιούχοι ανεγνωρισμένου Ωδείου της ημεδαπής ή αλλο¬ 
δαπής και εν ελλείψει υποψηφίων αρκούν μουσικές γνώ¬ 
σεις. 

Οι μουσικοί οι προερχόμενοι από την Δ/νση Μουσικής 
Εκπαίδευσης, απαλλάσσονται των διδάκτρων μέχρι την 
περαίωση των μουσικών σπουδών τους. 

Οι μουσικοί οφείλουν να είναι συνεπείς προς τις υποχρε¬ 
ώσεις τους απέναντι στην μπάντα και την χορωδία. 

Το Δ.Σ. του ΔΩΚ μετά από εισήγηση του Δ/ντή της φι¬ 
λαρμονικής μπορεί να αποβάλει μουσικό εφόσον απουσιά¬ 
ζει αδικαιολόγητα από τις πρόβες και τις εκδηλώσεις της 
φιλαρμονικής ή που επιδεικνύει ανάρμοστη συμπεριφορά 
προς τους συναδέλφους του ή στον Δ/ντή του. 

Άρθρο 8ο 

ΣΥΛΛΟΓΟΣ ΚΑΘΗΓΗΤΩΝ -ΔΙΔΑΣΚΑΛΩΝ 

Το σύνολο του διδακτικού προσωπικού του ΔΩΚ απο¬ 
τελεί το σύλλογο των καθηγητών και των διδασκάλων ο 
οποίος συνέρχεται κάθε μήνα με πρωτοβουλία του Δ/ντή 
Μουσικής Εκπαίδευσης και επιλαμβάνεται των παρακά¬ 
τω θεμάτων που άπτονται της λειτουργίας των επί μέ¬ 
ρους σχολών. 

α) Καταρτίζει τα προγράμματα των επί μέρους σχολών 
και προβαίνει στην τροποποίηση ή τη συμπλήρωση τους, 
όταν παρίσταται ανάγκη. 

β) Εξετάζει τα διάφορα προβλήματα που τυχόν ανακύ¬ 
πτουν από μέρους των μισθωτών ή των διδασκόντων και 
αποφασίζει για την επίλυση τους κατά τον πλέον ενδε- 
δειγμένο και εποικοδομητικό τρόπο. 

γ) Μελετά τρόπους που συντελούν στην καλύτερη λει¬ 
τουργία και ποιοτική βελτίωση των σχολών καθώς και στην 
ανύψωση του Δημοτικού Ωδείου σαν υπεύθυνου Μουσικού 
φορέα της πόλης και εισηγείται στην Διοίκηση την λήψη 
των αναγκαίων αποφάσεων. 

δ) Εισηγείται στην Διοικούσα Επιτροπή την διοργάνωση 
σεμιναρίων ,ομιλιών, ημερίδων και άλλων εκδηλώσεων από 
τους καθηγητές και δασκάλους του ΔΩΚ με συμμετοχή 
και ειδικών από διάφορα αναγνωρισμένα Ωδεία Ελληνικά 
ή άλλων χωρών, για τις οποίες θα αποφασίζει τελικά το 
Διοικητικό Συμβούλιο. 

Οι αποφάσεις του Συλλόγου καταγράφονται σε ειδικό 
βιβλίο που είναι θεωρημένο από τον Πρόεδρο ή τον Γραμ- 
ματέα του ΔΩΚ 

Άρθρο 9ο 

Στις διοικητικές ενότητες των υπηρεσιών του Δημοτικού 
Ωδείου Καβάλας προ'ΐστανται υπάλληλοι ανάλογα με την 
ειδικότητα του γνωστικού αντικειμένου. 

Στο Αυτοτελές Γ ραφείο της Γ ραμματείας και της οικο¬ 
νομικής διαχείρισης προΐσταται υπάλληλος κλάδου ΠΕΙ 
εν ελλείψει αυτού κλάδου ΤΕ 17 και εν ελλείψει αυτού 
κλάδου ΔΕΙ. 

Στις Δ/νσεις Μουσικής Εκπαίδευσης και Φιλαρμονικής 
προίστανται υπάλληλοι προερχόμενοι από το καλλιτεχνι¬ 
κό και τεχνικό προσωπικό αντίστοιχα με σχέση ιδιωτικού 
δικαίου αορίστου χρόνου ελλείψει μονίμου υπαλλήλου. 

Η επιλογή του προϊσταμένου του αυτοτελούς γραφείου 
διενεργείται από το Υπηρεσιακό Συμβούλιο ΟΤΑ Ν. Κα¬ 
βάλας σύμφωνα με τις διατάξεις του ν. 2190/1994 και την 
νομοθεσία που ισχύει κάθε φορά. 

Η επιλογή των Δ/ντών Μουσικής Εκπαίδευσης και Φι¬ 
λαρμονικής διενεργείται κατόπιν αποφάσεως του Δ/κού 
Συμβουλίου του Δημοτικού Ωδείου από το καλλιτεχνικό και 
τεχνικό προσωπικό που υπηρετεί σύμφωνα με τον ισχύοντα 
κανονισμό διοίκησης και διαχείρισης. 

Η θητεία ορίζεται για τρία χρόνια σύμφωνα με τις ανα¬ 
λογικές διατάξεις που ισχύουν για τους μονίμους υπαλ¬ 
λήλους. 

Η επανεκλογή του αυτού προσώπου των διευθυντών μου¬ 


σικής εκπαίδευσης και φιλαρμονικής του Ωδείου ανήκει στη 
διακριτική ευχέρεια του Δ/κού Συμβουλίου. 

Άρθρο 10ο 

Κατά την έναρξη της ισχύος του παρόντος οργανισμού οι 
υπηρετούντες υπάλληλοι του Δημοτικού Ωδείου κατατάσ¬ 
σονται σε αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του προέδρου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

Η ισχύς του παρόντος οργανισμού αρχίζει από τη δημο¬ 
σίευση του στην Εφημερίδα της Κυβερνήσεως, οπότε παύει 
να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 

ΚΑΛΥΨΗ ΔΑΠΑΝΗΣ 

Η ετήσια δαπάνη της μισθοδοσίας του βασικού μισθού 
στο καταληκτικό μισθολογικό κλιμάκιο των δύο επιπλέον 
νέων συνιστώμενων θέσεων επί δύο ανέρχεται στο ποσό 
των εβδομήντα εννέα χιλιάδων, δέκα έξη (79.016,00) ευρώ 
η οποία θα βαρύνει τον Κ.Α. 10.611 του προϋπολογισμού του 
Δημοτικού Ωδείου Καβάλας. 

Ο μέσος όρος των τακτικών εσόδων των δύο τελευταίων 
ετών του Δημοτικού Ωδείου Καβάλας ανέρχεται στο ποσό 
των εκατό εβδομήντα χιλιάδων, τριακοσίων εξήντα τρία 
(170.363,00) ευρώ και είναι υπερδιπλάσιος του ποσού της 
ετήσιας δαπάνης (άρθρο 28 παρ.5 εδάφιο 3 του ν. 2307/1995) 
η οποία διπλασιαζομένη ανέρχεται στο ποσό των εβδομή¬ 
ντα εννέα χιλιάδων, δέκα έξι (79.016,00) ευρώ. 

Η δαπάνη που θα προκληθεί, θα βαρύνει τους Κ.Α. 10.6011, 
10.6021,10.6041,10.6051,10.6052 και 10.6054 του προϋπολο¬ 
γισμού του Δημοτικού Ωδείου Καβάλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Δεκεμβρίου 2005 

Με εντολή Γενικού Γραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 
-♦- 

Αριθμ. 24407 (2) 

Τροποποίηση του Οργανισμού Εσωτερικής Υπηρεσίας 
του Δημοτικού Ωδείου Πατρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με τις όμοιες του άρθρου 8 παρ. 5 του 
ν. 2307/1995, καθώς και τις διατάξεις του άρθρου 198 παρ. 
3 του π.δ. 410/1995. 

2. Την υπ’ αριθμ. 134/19.10.2005 απόφαση του Διοικητικού 
Συμβουλίου του Δημοτικού Ωδείου Δ. Πατρέων, καθώς και 
την όμοια με αριθμό 884/31.10.2005 απόφαση του Δημοτικού 
Συμβουλίου Δ. Πατρέων, με την οποία εγκρίνει την ψήφιση 
του Οργανισμού Εσωτερικής Υπηρεσίας του Δημοτικού 
Ωδείου Δ. Πατρέων. 

3. Την υπ’ αριθμ. 43-θέμα 1οΕΗΔ/7.12.2005 γνωμοδότη¬ 
ση του Υπηρεσιακού Συμβουλίου Υπαλλήλων Ο.Τ.Α. νομού 
Αχάΐας. 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98), αποφασίζουμε: 

Εγκρίνουμε την υπ’ αριθμ. 134/19.10.2005 απόφαση του 
Διοικητικού Συμβουλίου του Ν.Π.Δ.Δ. με την επωνυμία 

«Δημοτικό Ωδείο Πατρών», περί ψήφισης του Οργανισμού 
Εσωτερικής Υπηρεσίας του και με την πρόβλεψη, όπως 
παρακάτω: 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ Ν.Π.Δ.Δ. 

Οι υπηρεσίες του Ν.Π.Δ.Δ. Δημοτικό Ωδείο Πάτρας θα 
λειτουργούν σε επίπεδο διεύθυνσης με τα παρακάτω τμή¬ 
ματα: 

1. Τμήμα Εκπαιδευτικό-Καλλιτεχνικό 

2. Τμήμα Διοικητικό 

Άρθρο 2ο 

Αρμοδιότητες Ν.Π.Δ.Δ. 

«Δημοτικό Ωδείο Πάτρας» 

Οι αρμοδιότητες του Ν.Π.Δ.Δ. ανάγονται στην παροχή 
μουσικής εκπαίδευσης, στην οργάνωση συναυλιών και άλ¬ 
λων πολιτιστικών εκδηλώσεων, στη διάδοση της μουσικής 
και λοιπές αρμοδιότητες που προβλέπονται από την συ¬ 
στατική του Πράξη. 

Άρθρο 3ο 

Αρμοδιότητες Διεύθυνσης και Τμημάτων 

1. Ο Διευθυντής πρόί'σταται όλων των υπηρεσιών του 
Δημοτικού Ωδείου Πατρών. 

Έχει την εποπτεία και τον έλεγχο της λειτουργίας των 
τμημάτων. 

Συμμετέχει στις συνεδριάσεις του Διοικητικού Συμβουλί¬ 
ου χωρίς ψήφο και εισηγείται τα προς συζήτηση θέματα. 

Μεριμνά για την εκτέλεση των αποφάσεων του Διοι¬ 
κητικού Συμβουλίου και υπογράφει όλα τα υπηρεσιακού 
χαρακτήρα έγγραφα. 

Παραλαμβάνει, αποσφραγίζει, χαρακτηρίζει ή μονογράφει 
την καθημερινή αλληλογραφία και τη διανέμει στα αρμόδια 
Τμήματα για τις παραπέρα ενέργειες. 

Τοποθετεί και μετακινεί στα Τμήματα τους υπαλλήλους 
ανάλογα με τις υπηρεσιακές ανάγκες και χορηγεί στους 
υπαλλήλους κανονικές και αναρρωτικές άδειες. 

Μεριμνά για την κατάρτιση των προσκλήσεων του Διοι¬ 
κητικού Συμβουλίου και της Εκτελεστικής Επιτροπής. 

Επιδίδει έγκαιρα στα μέλη τις προσκλήσεις για τις συ¬ 
νεδριάσεις. 

2. Τμήμα Εκπαιδευτικό - Καλλιτεχνικό 

Η διεξαγωγή κάθε εκπαιδευτικής - καλλιτεχνικής υπηρε¬ 
σίας του Ωδείου δια μέσου των παρακάτω αναφερομένων 
σχολών: 

Α. Προωδιακή Σχολή. 

Β. Σχολή Ανώτερων Θεωρητικών μαθημάτων. 

Θέματα: 

1. Προετοιμασία μαθητών για εισαγωγή σε Α.Ε.Ι. (Τμήματα 
Μουσικολογίας). 

2. Αρμονίας: Ωδική και Ειδικό Αρμονίας. 

3. Ενορχήστρωσης - Ενοργάνωσης: Ενορχήστρωση 
- Ενοργάνωση Πνευστών Οργάνων (Μπάντα). 

4. Πολυφωνίας: Αντίστιξη και Φούγκα 

5. Σύνθεσης: Σύνθεση. 

6. Διεύθυνσης Ορχήστρας και Χορωδίας 

Γ. Σχολή Ενόργανης Μουσικής. 

Θέματα: 

1. Πλήκτρων: Πιάνο, Ακκορντεόν, Τσέμπαλο και Εκκλησι¬ 
αστικό Οργανο. 

2. Εγχόρδων: Άρπα, Βιολί, Βιόλα, Βιολοντσέλο, Κοντρα¬ 
μπάσο, Κιθάρα. 

3. Ξύλινων πνευστών: Φλάουτο, Ομποε, Κλαρινέτο, Σα¬ 
ξόφωνο, Φαγκότο. 

4. Χάλκινων πνευστών: Κόρνο, Τρομπέτα, Τρομπόνι, Τού- 
μπα. 


3. Κλασσικών Κρουστών 

Δ. Σχολή Μονωδίας. 

Θέματα: 

1. Μονωδίας. 

2. Μελοδραματικής 

Ε. Σχολή Εκκλησιαστικής Μουσικής 

Θέματα: 

1. Βυζαντινής Μουσικής. 

ΣΤ. Σχολή Ελληνικής Μουσικής. 

Θέματα: 

Παραδοσιακών και Λαϊκών Πνευστών, Εγχόρδων και 
Κρουστών οργάνων. 

Ζ. Σχολή Μοντέρνας Μουσικής. 

Θέματα: 

1. Ενόργανης Μουσικής: Ηλεκτρική Κιθάρα, Ηλεκτρικό 
Μπάσο, ύαζζ Πιάνο, ϋΓυηηε, Σαξόφωνο. 

2. Θεωρητικών Μαθημάτων: Θεωρία, ύ&ζζ Αρμονία, Ενορ¬ 
χήστρωση, Ανάλυση. 

3. Μουσικής Τεχνολογίας: Τεχνική δΐυάΐο. 

Η. Σχολή Κλασικού Χορού 

Επιμελείται για την διδασκαλία των μαθημάτων, την κα¬ 
τάρτιση ωρολογίου προγράμματος διδασκαλίας, με επι¬ 
μέλεια και του Διευθυντή, την οργάνωση σεμιναρίων και 
συναυλιών των σχολών του ωδείου. 

Οι καθηγητές και οι δάσκαλοι του τμήματος αυτού βαθ¬ 
μολογούν τους σπουδαστές, παρευρίσκονται στις απολυ¬ 
τήριες εξετάσεις, ακολουθούν το πρόγραμμα διδασκαλίας 
και συνυπογράφουν τους απονεμόμενους τίτλους, όπως 
ειδικώς κατά νόμο απαιτείται. 

Οι αρμοδιότητες του τμήματος μπορούν να συμπληρώ¬ 
νονται με τον Κανονισμό Λειτουργίας. 

3. Τμήμα Διοικητικό 

Η διεξαγωγή κάθε διοικητικής υπηρεσίας του Ωδείου 
και ειδικότερα: 

Το προσωπικό του επιμελείται για τη συγκέντρωση όλων 
των στοιχείων έτσι που τα προς συζήτηση θέματα να ει- 
σάγονται πλήρη στο Δ.Σ. 

Τηρεί τα βιβλία πρακτικών και αποφάσεων του Διοικη¬ 
τικού Συμβουλίου και φροντίζουν για την διατύπωση των 
αποφάσεων που έχουν ληφθεί και την τοποθέτησή τους 
στο αρχείο. 

Επιμελείται για την υποβολή των αποφάσεων προς επικύ¬ 
ρωση στις αρμόδιες υπηρεσίες, παρακολουθεί την έγκρισή 
τους, ενημερώνει τα σχετικά βιβλία και κοινοποιεί τις απο¬ 
φάσεις στους ενδιαφερομένους. 

Παραλαμβάνει την αλληλογραφία, την πρωτοκολλεί και 
την κατανέμει στις αρμόδιες υπηρεσίες. Διενεργεί την αλ¬ 
ληλογραφία και τηρεί το αρχείο. 

Τηρεί το μητρώο όλου του προσωπικού του Ωδείου, πα¬ 
ρακολουθεί την εξέλιξή του, προσμετράει το χρόνο υπη¬ 
ρεσίας και καταχωρεί κάθε μεταβολή. 

Τηρεί βιβλίο παρουσίας όλου του προσωπικού, παρακο¬ 
λουθεί την κανονική προσέλευση και αποχώρηση τούτου 
και ενημερώνει σχετικά τον Διευθυντή. 

Δέχεται αιτήσεις και προωθεί στο Δ.Σ. και τον Διευθυντή 
κάθε ζήτημα αρμοδιότητάς τους. 

Διενεργεί τις εγγραφές των μαθητών - σπουδαστών 
σύμφωνα με τις αποφάσεις του Δ.Σ. και τις σχετικές δι¬ 
ατάξεις. 

Τηρεί βιβλία φοίτησης των μαθητών - σπουδαστών και 
παρακολουθεί την ενημέρωση των βιβλιαρίων σπουδών. 

Μεριμνά, σε συνεργασία με τον Διευθυντή για την έγκαι¬ 
ρη υποβολή στο αρμόδιο Υπουργείο των μαθητολογίων και 
κάθε υποχρεωτικής κατάστασης ή στοιχείου που ζητούν 
οι Προϊστάμενες Αρχές. 

Είναι υπεύθυνο να είναι καλά ασφαλισμένοι οι χώροι λει¬ 
τουργίας του Ωδείου, όταν αυτό δεν είναι σε λειτουργία. 

Επιμελείται για την διοργάνωση των συναυλιών, σεμιναρί¬ 
ων και διαγωνισμών που διοργανώνει το Δημοτικό Ωδείο. 

Έχει επαφή με το κοινό προκειμένου να εξυπηρετούν 
τους μαθητές του Ωδείου, τους γονείς των, τους καθηγητές 
και οποιονδήποτε άλλο προκειμένου να επιτυγχάνεται η 
εύρυθμη λειτουργία του Ιδρύματος. 

Η ταμειακή υπηρεσία του Δημοτικού Ωδείου διεξάγεται 
από την ταμειακή υπηρεσία του Δήμου Πατρέων. 

Το Τμήμα Διοικητικό συνεπικουρεί την ταμειακή υπηρεσία 
του Δήμου Πατρέων. 

Επιμελείται για την έγκαιρη είσπραξη των εσόδων του 
Ωδείου, από κάθε πηγή. 

Τηρεί, σε συνεργασία με την ταμειακή υπηρεσία του 
Δήμου Πατρέων, τα λογιστικά βιβλία και τα πάσης (ρύ¬ 
σεως οικονομικά στοιχεία και παραστατικά που αφορούν 
το προσωπικό, τις προμήθειες, έσοδα και δαπάνες του 
Ωδείου, όπως καταστάσεις μισθοδοσίας, αποδείξεις πληρω¬ 
μών, ασφαλιστικά στοιχεία, τιμολόγια, αποδείξεις παροχής 
υπηρεσιών, εντάλματα πληρωμής, αποδείξεις διδάκτρων, 
ενεργεί την πληρωμή προσωπικού και κάθε δαπάνης του 
Ωδείου, πάντα σε συνεργασία με την ταμειακή υπηρεσία 
του Δήμου Πατρέων. 

Καταρτίζει τον προϋπολογισμό, παρακολουθεί την εξέλι¬ 
ξή του και συντάσσει τον οικονομικό απολογισμό. 

Τηρεί βιβλίο υλικού στο οποίο καταγράφεται άπας ο 
υλικοτεχνικός εξοπλισμός του Ωδείου, όπως όργανα, βιβλία, 
δίσκοι, ηχητικά μηχανήματα, κινητός ηλεκτρικός εξοπλι¬ 
σμός, έπιπλα και λοιπά είδη. 

Τηρεί το πρωτόκολλο και την σφραγίδα του Ωδείου, όπως 
και το αρχείο των εγγράφων και των χρηματικών ενταλμά¬ 
των. Επίσης τηρεί το Μητρώο των μαθητών, τα βιβλιάρια 
αυτών και όλα τα απαραίτητα βιβλία για τη λειτουργία 
των Σχολών. 

Επιμελείται για την εφαρμογή των διατάξεων περί Ο.Τ.Α., 
καθ' άπασες τις λειτουργίες και για την τήρηση των εκά- 
στοτε ισχυόντων νόμων, υπουργικών, νομαρχιακών και λοι¬ 
πών αποφάσεων και διατάξεων. 

Το Δ.Σ. του Ωδείου δικαιούται ανά πάσα στιγμή να ζητά 
και να λαμβάνει έγγραφα, διευκρινήσεις και εξηγήσεις για 
την λειτουργία του τμήματος. Και είναι αρμόδιο για την 
εφαρμογή της πειθαρχικής διαδικασίας. Η πειθαρχική διαδι¬ 
κασία είναι ανάλογη της εφαρμοζόμενης για τους Ο.Τ.Α. 

Οι αρμοδιότητες του τμήματος μπορούν να συμπληρώ¬ 
νονται με τον Κανονισμό Λειτουργίας. 

Άρθρο 4ο 

Α. Με το σχολικό κανονισμό που ψηφίζεται από το Δ.Σ. 
καθορίζονται ο τρόπος φοίτησης σε κάθε σχολή, τα της 
βαθμολόγησης, οι εξετάσεις των μαθητών, τα είδη των 
διδασκομένων μουσικών οργάνων και σπουδών και κάθε 
λεπτομέρεια σχετική με την λειτουργία των σχολών και 
τμημάτων του Ωδείου, με την προϋπόθεση ότι τηρούνται 
όσα ορίζονται στην εκάστοτε ισχύουσα νομοθεσία. 

Το ωδείο με απόφαση του συμβουλίου του μπορεί να 
δημιουργεί περαιτέρω σχολές και θέματα διδασκαλίας 
μουσικών οργάνων, καθώς και να καταργεί κάποιες από 
τις σχολές ή τα τμήματα για οικονομοτεχνικούς λόγους, 
υπό τον όρο μη καταργήσεως των σχολών που είναι απα¬ 
ραίτητες για την άδεια λειτουργίας του. 

Β. Όλοι οι μαθητές των σχολών υποχρεούνται να πα¬ 
ρακολουθούν τα παρακάτω μαθήματα γενικής μόρφωσης 
ανεξάρτητα της ειδικότητας που παρακολουθούν, είτε πριν 
από την έναρξη της διδασκαλίας των κατά το πιο πάνω 
άρθρο ειδικών μαθημάτων ή παράλληλα με την διδασκαλία 
αυτών. 


Γ. Τα υποχρεωτικά μαθήματα είναι: 

Θεωρία Μουσικής 

Αρμονία 

δοΙίθρο 

Χορωδία 

Ορχήστρα 

Πιάνο 

Ιστορία της Μουσικής 
Μορφολογία 
Ανάλυση 
Οργανογνωσία 
Πρακτικό Διδασκαλείο 
Ρπηηα νίεΐα 
Μουσική Δωματίου 

Παραδοσιακό Όργανο (μαθητές Βυζαντινής Μουσικής) 
ΩΓυιπε (μαθητές Κλασσικών Κρουστών) 

Ενορχήστρωση (μαθητές Ανώτερων Θεωρητικών) 
Μουσική Τεχνολογία (μαθητές Ανώτερων Θεωρητικών) 
Ιστορία της Τέχνης 

Βυζαντινή Μουσική (οι μαθητές του τμήματος Σύνθεσης) 
Η φοίτηση σε κάθε σχολή και στα ειδικότερα θέματά 
της ορίζεται ως εξής: 

Α. Σχολή Ανώτερων Θεωρητικών 

1. Αρμονίας: Ωδική και Ειδικό Αρμονίας (2-3 έτη). 

2. Ενοργάνωσης (2 έτη) 

3. Πολυφωνίας: Αντίστιξη (2 έτη) και Φούγκα (2 έτη) 

4. Σύνθεσης (4 έτη) 

5. Δ/νσης Ορχήστρας (4 έτη) και Χορωδίας (3-4 έτη). 

Β. Σχολή Ενοργάνου Μουσικής 

Πλήκτρων, Εγχόρδων, Πνευστών, Κρουστών (8-14 έτη). 

Γ. Σχολή Μονωδίας 

1. Μονωδίας (6-8 έτη). 

2. Μελοδραματικής (2-3 έτη). 

Δ. Σχολή Εκκλησιαστικής Μουσικής (5 έτη). 

Ε. Σχολή Μοντέρνας και Ελληνικής Μουσικής (5 έτη). 

Τα έτη φοίτησης μπορούν να ελαττώνονται ή να αυξάνο¬ 
νται με απόφαση του Δ.Σ. του ωδείου, με την προϋπόθεση 
ότι τηρούνται όσα ορίζονται στην εκάστοτε ισχύουσα -περί 
μουσικών σπουδών- νομοθεσία. 

Άρθρο 5ο 

ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ ΤΟΥ ΔΗΜΟΤΙΚΟΥ 
ΩΔΕΙΟΥ 

Οι προβλεπόμενες από τον παρόντα Ο.Ε.Υ. θέσεις εργα¬ 


σίας του τακτικού προσωπικού είναι 

Α/Α Θέση εργασίας/Ειδικότητα Αριθ. 

1. ΤΕ17 Διοικητικού Λογιστικού 2 

2. ΔΕ 1 Διοικητικού 3 

3. ΔΕ 38 Χειριστή Η/Υ 1 

4. ΠΕΙ ή ΤΕ Διοικητικού 1 

,. ΠΕ10 Καθηγητές Μουσικών ,- 


Σπουδών ή μουσικών οργάνων 

β ΤΕ 14 ή ΔΕ Καθηγητές 18 

(-Δάσκαλοι μουσικών οργάνων) 

Άρθρο 6ο 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Το Δημοτικό Ωδείο μπορεί να προσλαμβάνει εποχιακό 
προσωπικό ιδιωτικού δικαίου με συμβάσεις ορισμένου χρό¬ 
νου ως Καθηγητές - Δασκάλους ΠΕΙ Ο ή ΤΕ14 ή ΔΕ, για κάλυ- 

ψη έως 32 θέσεων, λόγω του ότι εξ αντικειμένου είναι ανέ¬ 
φικτος ο πλήρης προγραμματισμός τμημάτων και θέσεως 
διδασκαλίας ανά διδακτικό έτος, ένεκα της αυξομειώσεως 
του αριθμού των σπουδαστών, της αλλαγής κατευθύνσεως 
των σπουδαστών επί των διδασκομένων αντικειμένων, της 
κατάργησης ή δημιουργίας νέων τμημάτων κ.λπ. 

Τέτοιες θέσεις ΔΕ, ΤΕ ή ΠΕ είναι αυτές των καθηγητών 
απάντων των μουσικών οργάνων και των μαθημάτων των 
σχολών, όπως περιγράφονται στα αρθ. 1 και 2 (ενδεικτικά. 
Υποχρεωτικού Πιάνου 

Πιάνου - Συνοδείας, Τσέμπαλου, Ηλεκτρικής Κιθάρας, ]εζζ 
πιάνου, σαξοφώνου, άΓυπιε, λαούτου, ταμπουρά, νέϊ - κλα¬ 
ρίνου, παραδοσιακών κρουστών, πολίτικης λύρας, θεωρη¬ 
τικών, βιολιού, σαντουριού, κοντραμπάσσου, ακκορντεόν, 
ξύλινων πνευστών, χάλκινων πνευστών, βιόλας κ.λπ.). 

Άρθρο 7ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Προϊστάμενοι Διεύθυνσης, Τμημάτων ορίζονται πάντοτε 
με απόφαση του Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι, αναπληρούμε- 
νοι σε περίπτωση απουσίας ή κωλύματος σύμφωνα με την 
παράγραφο 19 του άρθρου 36 του ν. 2190/1994. 

α) Ο Διευθυντής θα προέρχεται από την κατηγορία και 
κλάδο ΠΕ 10 Καθηγητής τμήματος Μουσικών Σπουδών ή 
Μουσικών Οργάνων (Καθηγητής Πιάνου, Συνθέτης). 

β) Οι προϊστάμενοι των τμημάτων θα προέρχονται από 
τις κατηγορίες και κλάδους ΠΕ ή ΤΕ ή ΔΕ, εξαντλουμέ- 
νης της σειράς των παρ. 6 και 7 του άρθρου 36 του ν. 
2190/1994. 

ΤΕΛΙΚΕΣ ΔΙΑΤΑΞΕΙΣ 

Άρθρο 8ο 

Το Δ.Σ. του Ωδείου καθορίζει με -ανά έτος- απόφασή του 
τα δίδακτρα και τα δικαιώματα εγγραφής που θα καταβά¬ 
λουν οι μαθητές - σπουδαστές του, ανάλογα βέβαια με τη 
βαθμίδα και το είδος της εκπαίδευσης. 

Άρθρο 9ο 

Το Δ.Σ. του ωδείου μπορεί να διοργανώνει σεμινάρια, 
συναυλίες και λοιπές καλλιτεχνικές εκδηλώσεις με τη συμ¬ 
μετοχή και συνεργασία καλλιτεχνών εγνωσμένου κύρους, 
που δεν θα ανήκουν στη δύναμη του ωδείου, με ή χωρίς 
εισιτήριο, και με τη συνδρομή χορηγών όπου τούτο είναι 
εφικτό, τυχόν δε έσοδα θα διατίθενται για τις ανάγκες του 
ωδείου ή για φιλανθρωπικό σκοπό. Ο Διευθυντής εισηγείται 
στο Δ.Σ. τα σχετικά με τις ανωτέρω διοργανώσεις. 

Άρθρο 10ο 

Κάθε άλλη λεπτομέρεια λειτουργίας των επί μέρους 
υπηρεσιών, όπως επίσης τα σχετικά με τις εγγραφές των 
σπουδαστών, τον έλεγχό τους, τις εξετάσεις τους, τις υπο¬ 
τροφίες των αριστούχων ή των τυχόν απόρων και των άλ¬ 
λων ειδικών κατηγοριών σπουδαστών που απαλλάσσονται 
των διδάκτρων, τις διάφορες εκδηλώσεις του ωδείου, που 
δεν προβλέπονται από τον παρόντα Οργανισμό, ρυθμίζο¬ 
νται με τον κανονισμό λειτουργίας του Ν.Π.Δ.Δ., βάσει της 
εκάστοτε ισχύουσας νομοθεσίας. 

Η ισχύς του παραπάνω Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Από την απόφαση αυτή δημιουργείται δαπάνη σε βάρος 
του προϋπολογισμού του Δημοτικού Ωδείου Πάτρας το 
ύψος της οποίας ανέρχεται στο ποσό των 540.000 € και 
βαρύνει τους οικείους Κ.Α.10.6011 και 15.6041 του προϋπο¬ 
λογισμού έτους 2005 και των εκάστοτε προϋπολογισμών 
του Δημοτικού Ωδείου Πατρών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Δεκεμβρίου 2005 
Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθμ. ΟΙΚ. 13516 (3) 

Καθιέρωση Υπερωριακής εργασίας με αμοιβή έξι (6) υπαλ¬ 
λήλων της Δ/νσης Τεχνικών Υπηρεσιών της Ν.Α. Εύβοι¬ 
ας για το έτος 2006. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης» όπως τροποποιήθηκε, συμπληρώθηκε και 
ισχύει. 

2. Την υπ’ αριθμ. 15/16.4.1995 απόφαση του Νομαρχιακού 
Συμβουλίου Εύβοιας με την οποία ψηφίσθηκε ο Οργανισμός 
Εσωτερικής Οργάνωσης και Λειτουργίας της Ν.Α. Εύβοιας 
(ΦΕΚ 407/τ.Β/12.5.1995), όπως τροποποιήθηκε και ισχύει. 

3. Τις διατάξεις της παραγράφου 10 του άρθρου 12 του 
ν. 2503/1997 (ΦΕΚ107/Α). 

4. Τις διατάξεις του άρθρου 25 παράγραφος 7 του ν. 
2738/1999. 

5. Τις διατάξεις του άρθρου 16 του ν. 3205/2003 (ΦΕΚ 
297/Α). 

6. Η δαπάνη έχει προβλεφθεί και είναι εγγεγραμμένη 
στον Προϋπολογισμό της Ν.Α. Εύβοιας για το Οικον.Έτος 
2006 στον Ε.Φ.073 από πιστώσεις του πρώην Νομαρχιακού 
Ταμείου. 

7. Το γεγονός ότι από την προώθηση της απόφασης 
αυτής προκαλείται δαπάνη ύψους 18.000 €, βαρύνουσα τις 
πιστώσεις του Προϋπολογισμού της Ν.Α. Εύβοιας. 

8. Την υπ’ αριθμ. 402/12.12.2005 απόφαση της Νομαρχιακής 
Επιτροπής περί έγκρισης δαπάνης. 

9. Τις ειδικές υπηρεσιακές ανάγκες και συγκεκριμένα για 
την αντιμετώπιση εξαιρετικά δυσμενών καιρικών και άλλων 
συνθηκών - χιονοπτώσεων, παγετώνων καθώς και πλήθους 
κατολισθήσεων που παρατηρούνται στο Νομό μας - απαι¬ 
τείται υπερωριακή εργασία των υπαλλήλων του συνεργείου 
της Δ/νσης Τεχνικών Υπηρεσιών (χειριστών μηχανημάτων) 
σε 24ωρη βάση (ώρες απογευματινών, νυχτερινών, Κυρια¬ 
κών και εξαιρέσιμων ημερών) προκειμένου να διατηρηθεί 
ανοικτό το οδικό δίκτυο του Νομού μας, αποφασίζουμε: 

Εγκρίνουμε την καθιέρωση Υπερωριακής εργασίας με 
αμοιβή έξι (6) υπαλλήλων της Δ/νσης Τεχνικών Υπηρεσι- 
ών(συνεργείο) με σύνολο ωρών μέχρι 4.500 απογευματινές, 
νυχτερινές, Κυριακές και εξαιρέσιμες και για τους λόγους 
όπως αναφέρονται ανωτέρω. 

Η δαπάνη έχει προβλεφθεί και είναι εγγεγραμμένη στο 
Προϋπολογισμό Οικ Έτους 2006 στον Ε.Φ.073 από πιστώ¬ 
σεις του πρώην Νομαρχιακού Ταμείου και ανέρχεται στο 
ύφος των 18.000 €. 

Ορίζουμε όπως η έγκριση αυτή τελεί υπό την προϋπόθεση 
της μη απασχόλησης του ανωτέρω προσωπικού υπερωρι- 
ακά από άλλο φορέα. Υπεύθυνος για την παρακολούθηση 
και τον έλεγχο της πραγματικής προσφοράς της προα- 
ναφερόμενης εργασίας θα είναι ο προϊστάμενος της εν 
λόγω Δ/νσης. 

Η παρούσα απόφαση ισχύει για το έτος 2006 και συγκε¬ 
κριμένα από 1.1.2006 έως 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 21 Δεκεμβρίου 2005 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




